и обучение, целящо по-специално:
 а)
 развитието на системи за професионално образование и обучение и по-нататъшно професионално обучение през целия трудов живот в отговор на нуждите на променящия се пазар на труда;
 б)
 създаване на национална рамка за повишаване на прозрачността и признаването на квалификации и умения, когато е възможно въз основа на натрупания в ЕС опит.
 Член 433
 Страните разглеждат възможността да разгърнат своето сътрудничество в други области, като например средното образование, дистанционното образование и ученето през целия живот.
 Член 434
 Страните се договарят да насърчават по-тясното сътрудничество и обмена на опит в областта на политиката за младежта и неформалното образование за млади хора, насочени към:
 а)
 улесняване на интеграцията на младите хора в обществото като цяло посредством поощряване на тяхното активно гражданство и инициативен дух;
 б)
 подпомагане на младите хора да придобият знания, умения и компетенции извън образователните системи, включително чрез доброволческа дейност, и признаване на стойността на такъв опит;
 в)
 засилване на сътрудничеството с трети държави;
 г)
 насърчаване на сътрудничеството между младежките организации в Украйна и в ЕС и неговите държави членки;
 д)
 популяризиране на здравословните начини на живот, с особен акцент върху младежите.
 Член 435
 Страните си сътрудничат, като вземат предвид разпоредбите на препоръките, посочени в приложение XLII към настоящото споразумение.
 Член 436
 Ще се провежда редовен диалог по въпросите от обхвата на глава 23 от дял V (Икономическо и секторно сътрудничество) от настоящото споразумение.
 ГЛАВА 24
 Култура
 Член 437
 Страните се ангажират да насърчават сътрудничеството в областта на културата, за да се повиши взаимното разбиране и да се благоприятства културния обмен, както и за да се увеличи мобилността на творби и хора на изкуството от ЕС и Украйна.
 Член 438
 Страните насърчават междукултурния диалог между хората и организациите, представляващи организираното гражданско общество, и културните институции в ЕС и в Украйна.
 Член 439
 Страните си сътрудничат тясно в рамките на съответните международни форуми, включително Организацията за образование, наука и култура на ООН (ЮНЕСКО) и Съвета на Европа, наред с другото с цел развитие на културното многообразие, опазване и остойностяване на културното и историческото наследство.
 Член 440
 Страните се стремят да водят редовен диалог за политиката в областта на културата, за да благоприятстват развитието на културната индустрия в ЕС и в Украйна. За тази цел страните прилагат правилно Конвенцията на ЮНЕСКО за опазване и насърчаване на многообразието от форми на културно изразяване от 2005 г.
 ГЛАВА 25
 Сътрудничество в областта на спорта и физическата активност
 Член 441
 1. Страните си сътрудничат в областта на спорта и физическата активност, така че да подпомагат развитието на здравословен начин на живот сред всички възрастови групи, да популяризират социалните функции и образователната стойност на спорта и да се борят със заплахите за спорта, като например допинга, уреждането на изхода от спортни срещи, расизма и насилието.
 2. Това сътрудничество включва по-специално обмен на информация и добри практики в следните области:
 а)
 насърчаването на физическата активност и спорта чрез образователната система в сътрудничество с публичните институции и неправителствените организации;
 б)
 участието в спортни дейности и физическата активност като средство за по-здравословен живот и общо